CELEX: 32021R1948
Language: hr
Date: 2021-11-10 00:00:00
Title: Provedbena uredba Komisije (EU) 2021/1948 оd 10. studenoga 2021. o postupku za povrat PDV-a osobama koje nisu porezni obveznici i poreznim obveznicima za njihove djelatnosti koje su izuzete od oporezivanja za potrebe Uredbe (EU) 2019/516 Europskog parlamenta i Vijeća o usklađivanju bruto nacionalnog dohotka po tržišnim cijenama (Uredba o BND-u) i stavljanju izvan snage Odluke Komisije 1999/622/EZ, Euratom i Uredbe Komisije (EZ, Euratom) br. 116/2005 (Tekst značajan za EGP)

11.11.2021   
               
               
                  HR
               
               
                  Službeni list Europske unije
               
               
                  L 398/4
               
            
         PROVEDBENA UREDBA KOMISIJE (EU) 2021/1948
         оd 10. studenoga 2021.
         o postupku za povrat PDV-a osobama koje nisu porezni obveznici i poreznim obveznicima za njihove djelatnosti koje su izuzete od oporezivanja za potrebe Uredbe (EU) 2019/516 Europskog parlamenta i Vijeća o usklađivanju bruto nacionalnog dohotka po tržišnim cijenama (Uredba o BND-u) i stavljanju izvan snage Odluke Komisije 1999/622/EZ, Euratom i Uredbe Komisije (EZ, Euratom) br. 116/2005
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/516 Europskog parlamenta i Vijeća od 19. ožujka 2019. o usklađivanju bruto nacionalnog dohotka po tržišnim cijenama te stavljanju izvan snage Direktive Vijeća 89/130/EEZ, Euratom i Uredbe Vijeća (EZ, Euratom) br. 1287/2003 (Uredba o BND-u) (1), a posebno njezin članak 5. stavak 3.,
         budući da:
         
                     (1)
                  
                  
                     Postupak za povrat PDV-a jedno je od pitanja definiranih u Delegiranoj uredbi Komisije (EU) 2020/2147 (2) o popisu pitanja za osiguranje pouzdanosti, iscrpnosti i usporedivosti podataka o bruto nacionalnom dohotku po tržišnim cijenama („BND”) koja treba riješiti u okviru svakog ciklusa provjere.
                  
               
                     (2)
                  
                  
                     Kako bi podaci o BND-u bili pouzdani, iscrpni i usporedivi, potrebno je razjasniti definiciju postupka za povrat PDV-a osobama koje nisu porezni obveznici i poreznim obveznicima za njihove djelatnosti koje su izuzete od oporezivanja.
                  
               
                     (3)
                  
                  
                     Agregati BND-a i njihovi sastavni dijelovi trebali bi biti usporedivi u svim državama članicama i u skladu s odgovarajućim definicijama i računovodstvenim pravilima Europskog sustava računa 2010. („ESA 2010.”) (3).
                  
               
                     (4)
                  
                  
                     Odluku Komisije 1999/622/EZ, Euratom (4) i Uredbu Komisije (EZ, Euratom) br. 116/2005 (5) trebalo bi stoga staviti izvan snage.
                  
               
                     (5)
                  
                  
                     U Direktivi Vijeća 2006/112/EZ (6) upotrebljavaju se pojmovi poreznog obveznika, osobe koja nije porezni obveznik i izuzetih djelatnosti, koji bi se trebali upotrebljavati i za potrebe ovog akta.
                  
               
                     (6)
                  
                  
                     U okviru sustava ESA 2010. nije izričito naveden postupak povrata PDV-a osobama koje nisu porezni obveznici i poreznim obveznicima za njihove djelatnosti koje su izuzete od oporezivanja.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Odbora za europski statistički sustav iz članka 8. Uredbe (EU) 2019/516,
                  
               DONIJELA JE OVU UREDBU:
         
            Članak 1.
            
               1.   Pri sastavljanju agregata nacionalnih računa za potrebe Uredbe (EU) 2019/516, povrati PDV-a nastali pri nabavi isplaćeni osobama koje nisu porezni obveznici ili poreznim obveznicima za njihove djelatnosti koje su izuzete od oporezivanja, tretiraju se u ESA 2010. kao ostali tekući transferi (D.7) ili kapitalni transferi (D.9), a ne kao PDV koji se može odbiti.
            
            
               2.   Za potrebe stavka 1. pojam „porezni obveznik” ima značenje iz članaka od 9. do 13. Direktive 2006/112/EZ, a „djelatnostima izuzetima od oporezivanja” smatraju se djelatnosti iz članaka od 132. do 137. te direktive.
            
         
         
            Članak 2.
            Odluka 1999/622/EZ, Euratom i Uredba (EZ, Euratom) br. 116/2005 stavljaju se izvan snage.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 91, 29.3.2019., str. 19.
         
         
            (2)  Delegirana uredba Komisije (EU) 2020/2147 оd 8. listopada 2020. o dopuni Uredbe (EU) 2019/516 Europskog parlamenta i Vijeća utvrđivanjem popisa pitanja koja treba riješiti u okviru svakog ciklusa provjere (SL L 428, 18.12.2020., str. 9.).
         
            (3)  Uredba (EU) br. 549/2013 Europskog parlamenta i Vijeća od 21. svibnja 2013. o Europskom sustavu nacionalnih i regionalnih računa u Europskoj uniji (SL L 174, 26.6.2013., str. 1.).
         
            (4)  Odluka Komisije 1999/622/EZ, Euratom od 8. rujna 1999. o tretmanu povrata PDV-a neoporezivim i oporezivim jedinicama za njihove aktivnosti koje su oslobođene od PDV-a, za provedbu Direktive Vijeća 89/130/EEZ, Euratom, o usklađivanju obračuna bruto nacionalnog proizvoda po tržišnim cijenama (SL L 245, 17.9.1999., str. 51.).
         
            (5)  Uredba Komisije (EZ, Euratom) br. 116/2005 od 26. siječnja 2005. o postupku povrata PDV-a osobama koje nisu porezni obveznici i poreznim obveznicima za njihove djelatnosti koje su izuzete od oporezivanja, za potrebe Uredbe Vijeća (EZ, Euratom) br. 1287/2003 o usklađivanju bruto nacionalnog dohotka po tržišnim cijenama (SL L 24, 27.1.2005., str. 6.).
         
            (6)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).